СЦДП се включи в мониторингова система за нападенията от корояди, заложени са две феромонови уловки за вредните насекоми 

[bookmark: _GoBack]Северноцентрално държавно предприятие, се включи в изграждащата се мониторингова система в България, за установяване нападенията от корояди в иглолистните насаждения.Тя се базира на най-новите и съвременни методи за борба с вредители, базирани на австрийския и немския опит.
На територията на ТП ДГС Болярка – гр.Велико Търново и ТП ДЛС „Росица“ – с. Лъгът са заложени нов вид феромонови уловки. Целта е да се повиши ефективността при хващане на възрастни насекоми.
Според статистиката, улавянето на една женска довежда до редуциране на популацията с 16 000 насекоми.
От предприятието отбелязват, че това може да доведе до значителен напредък в борбата срещу нападенията от върхов корояд и последиците за природата в региона.
През третата десетдневка на месец август предстои отчитане на резултатите.

